Lilian Langsepp

Lilian Langsepp (sündinud 1961) on eesti muusikateadlane ja interpreet, kes mängib ajaloolisi harfe, orelit, klavessiini ja Hiina näppepilli guzhengi.

 Haridus ja töökäik 
Aastail 1976–1980 õppis ta Heino Elleri nimelises Tartu Muusikakoolis koorijuhtimist ja muusikateooriat ning aastail 1980–1987 Tallinna Riiklikus Konservatooriumis muusikateaduse erialal. 2005. aastal kaitses ta muusikateaduse alal magistrikraadi Eesti Muusika- ja Teatriakadeemias Diego Fernández de Huete passacaglia'de laadikäsitluse ja tonaalstruktuuri teemal (juhendaja Mart Humal).https://www.etis.ee/CV/Lilian_Langsepp/est

Vanamuusika osas täiendas ta end 1997.–2000. aastal Schola Cantorum Basiliensises, keskendudes hispaania barokkharfile, hispaania varajasele orelimuusikale ning improvisatsioonile ajaloolistes stiilides.Lilian Langsepp. - Eesti Interpreetide Liit

Lilian Langsepp on töötanud bibliograafina ja raamatukoguhoidjana Tartu ülikooli raamatukogu muusikaosakonnas, muusikateooria, improvisatsiooni ja barokkharfi õpetajana H. Elleri nimelises Tartu Muusikakoolis ning Eesti Muusika- ja Teatriakadeemias, samuti õpetajana Tartu Ülikooli filosoofiateaduskonna kultuuriteaduste ja kunstide instituudis.

 Tegevus muusikuna 
Alates 1994. aastast on ta esinenud nii solistina kui ka mitme vanamuusikaansambli, nagu Hortus Musicus, Corelli Consort, Linnamuusikud, Cantores Vagantes, Via Sonora, Fudo, FA Schola ansambli koosseisus, mängides harfi, klavessiini, orelit, guzhangi.Lilian Langsepp. Creative work. - ETIS Ta on teinud muusikakujunduse Tartu Jaani kirikut tutvustavale Tartu Ülikooli õppefilmile (valmis 1999)Jaani kirik. - UTTV, lindistanud muusikat Eesti Raadiole, teinud barokkharfimängijana koostööd Cantores Vagantesega. Ta on Tartu Ülikooli varajase ja orientaalse muusika keskuse Festivitas Artium Schola ansambli liige.

Tunnustus
 2016 Tartu Ülikooli aumärk

 Helisalvestisi 
 Via Sonora "La Gamba. Music from XV-XVI century Italy and Spain". Helikassett, 1995.
 CD "Musica in Camera Gustaviana". Tartu, TÜ, 1997.
 CD "Deus creator omnium. Gregorian chant" 1997.
 CD "Via Sonora. Selected Recordings 1994-1997" 2001.https://erb.nlib.ee/?kid=1490438x
 CD "Muusikat ajastute piirimailt". Cantores Vagantes. Tallinn, 2002.
 CD "The Sound of Medieval Flute". Festivitas Artium Schola. Tartu, 2006.https://erb.nlib.ee/?kid=21999521
 CD "Music from the Time of Marco Polo". Festivitas Artium Schola. Tartu, 2008.

 Viited 

 Välislingid 
 Lilian Langsepp räägib unikaalsest ajaloolisest harfist Loona mõisas

Kategooria:Eesti muusikateadlased
Kategooria:Eesti harfistid
Kategooria:Eesti organistid
Kategooria:Sündinud 1961